En 42-årig mand forbliver sigtet for at have voldtaget en 20-årig kvinde på Color Hotel i Skagen. Oprindeligt var fire personer anholdt i sagen. Alle er nu løsladt, men sigtelsen for voldtægt er opretholdt på en 42-årig mand. Det oplyser vagtchef hos Nordjyllands Politi Bruno Brix. Politiet modtog anmeldelsen klokken 04:08 natten mellem torsdag og fredag. Efterfølgende afhørte politiet den 20-årige kvinde, og derudover blev hun undersøgt af retsmedicinere, og netop det arbejde gjorde, at politiet senere anholdt fire mænd med tilknytning til det hotelværelse, hvor overgrebet fandt sted. Nu skal sagen undersøges nærmere, og så skal det vurderes, om der er grundlag for, at den 42-årige skal i retten.

Opsummering:
Fire personer har været anholdt i forbindelse med en anmeldelse om voldtægt. De er nu alle løsladt, men en af mændene er fortsat sigtet.